Tiago își însoțește din când în când tatăl la serviciu. În ediția de Super Neatza cu Răzvan și Dani de pe 28 martie 2024 Tiago a fost prezent în platou.
Tiago a fost cuminte, s-a jucat cu mașinuțe cu Florin Ristei și a ascultat de tatăl său, când i-a cerut să-l aplaude pe magicianul Robert Tudor.
Tiago a fost prezent în platou când Robert Tudor și-a făcut numerele de magie. La un moment dat, magincianul a prezentat un truc de matematică, unde a întâmpinat dificultăți. În acel moment Dani Oțil i-a sugerat lui Tiago să-l aplaude pe Robert Tudor: "Aplaudă, tati!", iar micuțul s-a conformat.
Tiago Oțil, apariție adorabilă la Super Neatza
"Să nu te faci magician!", i-a spus Dani Oțil fiului său, în timp ce micuțul stătea cuminte pe umerii prezentatorului și îi atingea barba și ochii când și când.
Și mama lui Tiago, Gabriela Oțil, a fost prezentă în platoul Super Neatza, la rubrica de modă.
Nu este prima dată când Tiago i-a încântat pe telespectatori cu prezența sa. Dani Oțil l-a adus pe băiețel la TV în mai multe ediții de Neatza, spunând: "Îmi cer scuze, n-am cu cine să-l las joia".
Tiago a avut mai multe apariții adorabile în platoul de la Super Neatza. Micuțul a fost prezent la emisiunea matinală chiar și când tatăl lui era plecat la filmările Power Couple în Malta. Atunci, micuțul a avut un moment savuros când a răspuns cu "Da" la toate întrebările primite din partea lui Răzvan Simion.
Dani Oțil și Gabriela Prisăcariu s-au căsătorit în vara anului trecut. La nuntă a participat și fiul lor.
"Vreau să îi mulțumesc în primul rând soției mele, pentru că mi-a dat o șansă la 40 și puțin de ani să fiu și eu căsătorit. Vreau să le mulțumesc părinților ei că au făcut-o și au crescut-o. Puteau să nu o crească atât de mult, să arăt și eu bine în poze. Vă rog eu mult de tot photoshopați-mă, vreau să arăt și eu de dimensiuni normale. Vreau să le mulțumesc și rudelor mele", a mărturisit prezentatorul TV.
Dani Oțil și Gabriela Prisăcariu s-au cununat religios pe data de 30 iulie 2023. Gabriela a devenit oficial doamna Oțil în urmă cu mai bine de 2 ani. Gabriela Prisăcariu și Dani Oțil s-au cununat civil pe 15 mai 2021, însă și-au dorit să facă și cununia religioasă, urmată de o petrecere cu fast.